betleri
Store norske leksikon,Jus,Prosess,Straffeprosess
Betleri er synonymt med tigging. Ordet betleri stammer fra dansk lovspråk, og dekker personlige henvendelser til tilfeldige personer med anmodning om almisser. I løsgjengerloven fra 1900 ble betleri brukt om den typen tigging som ble ansett som straffbart da det ble ansett som plagsomt. I nyere språkdrakt blir betleri brukt om alminnelig tigging.
Tigging er ikke straffbart etter løsgjengerlovens opphevelse i 2006, med mindre det skjer organisert der utbyttet går til bakmenn. Da kan det for bakmennene rammes av straffebestemmelsene om menneskehandel, der tiggerne i så fall anses som fornærmede og ofre med rett til hjelp. Sist gang – og eneste gang – Høyesterett dømte noen for betleri, var i 1954.Det anses ikke lenger straffbart å være fattig og be om hjelp. Les mer i Store norske leksikon tigging almisse løsgjengerloven